ET
L 102/66
Euroopa Liidu Teataja
17.4.2023
2.
JAGU Sellise kauba kindlaksmääramine, mille puhul puudub selle edasi liitu liikumise oht, ja otsuse nr°4/2020 kehtetuks tunnistamine
Artikkel 5 Reguleerimisese Käesolevas jaos sätestatakse protokolli artikli 5 lõike 2 rakenduseeskirjad seoses järgmisega: a) tingimused, mille täitmise korral järeldatakse, et väljastpoolt liitu Põhja-Iirimaale toodud kaupa ei hakata Põhja-Iirimaal kaubanduslikel eesmärkidel töötlema; b) kriteeriumid, mille täitmise korral võib järeldada, et väljastpoolt liitu Põhja-Iirimaale toodud kauba puhul ei esine ohtu, et see kaup liiguks edaspidi liitu.
Artikkel 6 Mittekaubanduslikul eesmärgil töötlemine Protokolli artikli 5 lõike 2 esimese lõigu punkti a ja kolmanda lõigu kohaldamisel peetakse kauba töötlemist mittekauban­ duslikul eesmärgil töötlemiseks, kui: a) sellise isiku aastakäive, kes esitab kõnealuse kauba vabasse ringlusse lubamise deklaratsiooni või kelle nimel selline deklaratsioon esitatakse („importija“), oli viimasel terviklikul majandusaastal alla 2 000 000 naelsterlingi, või b) töötlemine toimub Põhja-Iirimaal ja selle ainus eesmärk on: i)
toidu müük Ühendkuningriigis asuvale lõpptarbijale,
ii) ehitus, mille puhul töödeldud kaubad on ette nähtud selleks, et moodustada alaline osa ehitisest, mida importija või üks talle järgnev üksus Põhja-Iirimaal ehitab ja mis asub seal, iii) tervise- või hooldusteenuste otsene osutamine saajale importija või ühe talle järgneva üksuse poolt Põhja-Iirimaal, iv) importija või ühe talle järgneva üksuse mittetulunduslik tegevus Põhja-Iirimaal, kui töödeldud kaupa ei müüda hiljem edasi, või v) lõppkasutus loomatoiduna Põhja-Iirimaal asuvates ruumides importija või ühe talle järgneva üksuse poolt.
Artikkel 7 Kriteeriumid, mille täitmise korral võib järeldada, et kauba puhul ei ole ohtu, et see liiguks edaspidi liitu 1.
Võib järeldada, et puudub oht, et kaup liigub edaspidi liitu, kui kaupa ei peeta käesoleva otsuse artikli 6 kohaselt kaubanduslikul eesmärgil töödeldavaks ja kui: a) kauba puhul, mis tuuakse Põhja-Iirimaale otseveoga mõnest teisest Ühendkuningriigi osast: i)
liidu ühise tollitariifistiku kohaselt tasumisele kuuluv tollimaks võrdub nulliga või
ii) importijal on käesoleva otsuse artiklite 9–11 kohaselt lubatud tuua kõnealune kaup Põhja-Iirimaale müügiks Ühendkuningriigis asuvatele lõpptarbijatele või lõppkasutuseks Ühendkuningriigis asuvate lõpptarbijate poolt, sealhulgas juhul, kui seda kaupa on enne selle müüki lõpptarbijatele või lõppkasutust lõpptarbijate poolt käesoleva otsuse artikli 6 kohaselt mittekaubanduslikul eesmärgil töödeldud, või iii) see saadetakse pakiga ning aa) see on mittekaubanduslikku laadi ja eraisik on saatnud selle teisele eraisikule, kes elab Põhja-Iirimaal, või